﻿ astrological measures for money problems in hindi, jyotish ke upay | हर शनिवार और मंगलवार को 11 गुलाब चढ़ाएं हनुमानजी को और बोलें एक मंत्र, मिल सकता है भाग्य का साथ - Dainik Bhaskar
astrological measures for money problems in hindi, jyotish ke upay
हर शनिवार और मंगलवार को 11 गुलाब चढ़ाएं हनुमानजी को और बोलें एक मंत्र, मिल सकता है भाग्य का साथ
Jun 26, 2018, 05:02 PM IST
ज्योतिष में गुलाब के कुछ ऐसे उपाय बताए गए हैं, जिनसे बड़ी-बड़ी परेशानियां भी दूर हो सकती हैं।
रिलिजन डेस्क। पूजा करते समय भगवान को कई तरह के फूल भी चढ़ाए जाते हैं। फूलों में सबसे अधिक महत्व गुलाब का है। गुलाब सभी देवी-देवताओं को चढ़ाया जाता है। उज्जैन की एस्ट्रोलॉजर डॉ. विनिता नागर के अनुसार गुलाब के कुछ खास उपाय भी बताए गए हैं। इन उपायों को लंबे समय तक करते रहने से कुंडली के दोष और दुर्भाग्य दूर हो सकता है। यहां जानिए गुलाब के 7 उपाय...
हर शुक्रवार महालक्ष्मी के मंदिर जाएं और 11 गुलाब देवी को चढ़ाएं। देवी मंत्र ऊँ महालक्ष्म्यै नम: का जाप 108 बार करें।
नकारात्मकता दूर करने के लिए अपने घर में शाम को गुलाब पर कर्पूर का टुकड़ा रखकर जलाएं।तीसरा उपाय
सुख-समृद्धि बनाए रखने के लिए मंगलवार को लाल चंदन, लाल गुलाब और रोली लेकर एक लाल कपड़े में बांध लें। इसके बाद ये पोटली किसी हनुमान मंदिर में भगवान के चरणों में रखें। हनुमानजी की पूजा करें। पूजा के बाद ये पोटली घर की तिजोरी में रखें।
मंगल ग्रह के दोष दूर करने के लिए मंगलवार को लाल गुलाब शिवलिंग पर चढ़ाएं।
बीमारियों से मुक्ति पाने के लिए एक पान पर गुलाब और कुछ बताशे रखें। हनुमानजी का ध्यान करते हुए रोगी के सिर से पैर तक 31 बार वार लें। इसके बाद ये पान किसी चौराहे पर रख आएं।
एक पान में गुलाब की सात पंखुड़ियां रखें और देवी दुर्गा को चढ़ाएं। इस उपाय से कुंडली के कई दोष दूर हो सकते हैं।
सभी मनोकामनाओं की पूर्ति के लिए हर मंगलवार और शनिवार को 11 गुलाब हनुमानजी को चढ़ाएं और ऊँ रामदूताय नम: मंत्र का जाप 108 बार करें। इस उपाय से कई परेशानियां दूर हो सकती हैं।